เดอะ วัน เอ็นเตอร์ไพรส์
หลังจากก่อตั้ง เดอะ วัน เอ็นเตอร์ไพรส์ นายถกลเกียรติ ได้รวม เอ็กแซ็กท์ และ ซีเนริโอ เข้ามาเป็นบริษัทเดียวกัน เพื่อความสะดวกในการบริหาร และภายหลังจีเอ็มเอ็ม แกรมมี่ได้รวมเอา บริษัท มีมิติ จำกัด เข้า เดอะ วัน เอ็นเตอร์ไพรส์ เพื่อร่วมผลิตเกมโชว์ลงช่องวันและจีเอ็มเอ็ม 25 และเพื่อเพิ่มความสะดวกในการบริหารให้เป็นหนึ่งเดียว
The Unicorn สตาร์ทอัพ พันล้าน
The Unicorn สตาร์ทอัพ พันล้าน เป็นรายการเกมโชว์ที่ต่อยอดความสำเร็จจาก SME ตีแตก ที่ช่วยสร้างแรงบันดาลใจและปลุกกระแสการนำเทคโนโลยีมาใช้ทั้งในชีวิตส่วนตัว และธุรกิจ เพื่อชิงความเป็นสุดยอดเทคสตาร์ทอัพ พิชิตเงินรางวัล 1 ล้านบาท ที่ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) ออกอากาศทุกวันศุกร์ เวลา 21:00 น. - 22:00 น. โดยเริ่มออกอากาศครั้งแรกเมื่อวันศุกร์ที่ 2 มิถุนายน พ.ศ. 2560 และออกอากาศเป็นเทปสุดท้ายในวันที่ 25 สิงหาคม พ.ศ. 2560 เป็นระยะเวลาทั้งหมด 2 เดือน ทางช่องเวิร์คพอยท์ ดำเนินรายการโดย เกตุเสพย์สวัสดิ์ ปาลกะวงศ์ ณ อยุธยา